PATVIRTINTA

Jurbarko rajono Eržvilko gimnazijos

Direktoriaus2016m. rugpjūčio 31 d.

įsakymu Nr. Į - 223

**ERŽVILKO GIMNAZIJOS MOKINIŲ SKATINIMO IR NUOBAUDŲ SKYRIMO TVARKOS APRAŠAS**

**I.BENDROJI DALIS**

1. Eržvilko gimnazijosMokinių skatinimo ir nuobaudų skyrimo tvarkos aprašas (toliau – Tvarka) parengtas, vadovaujantis Lietuvos Respublikos Švietimo įstatymu, Vaiko teisių apsaugos įstatymu, kitais Lietuvos Respublikos įstatymais, Gimnazijos nuostatais, gimnazijos Vidaus darbo tvarkos taisyklėmis. Tvarka nustato mokinių skatinimo ir drausminimo sistemą.

**II.MOKINIŲ SKATINIMAS**

**2.Mokiniai gali būti skatinami už:**

2.1.labai gerą mokymąsi;

2.2.pavyzdingą elgesį;

2.3.labai gerą pamokų lankymą;

2.4. aktyvumą, iniciatyvumą pamokose;

2.5. aktyvų dalyvavimą klasės ir mokyklos savivaldos veikloje;

2.6. meninę, sportinę, kūrybinę, visuomeninę veiklą;

2.7. mokyklos garsinimą savivaldybės, apskrities ir respublikos mastu;

**3. Mokinių skatinimo priemonės:**

3.1. žodinė padėka;

3.2. mokytojo, klasės vadovo padėka raštu;

3.3. gimnazijos direktoriaus padėka raštu;

3.4. gimnazijos direktoriaus, klasės vadovo padėka tėvams už gerą vaikų mokymąsi ir auklėjimą;

3.5. nuotraukos pakabinimas geriausiai besimokančiųjų mokinių stende;

3.6. esant galimybei, geriausiai besimokantiems, mažiausiai nepateisintų pamokų praleidusiems, pasižymėjusiems iniciatyvumu, aktyvia veikla gimnazijos labui,olimpiadose, konkursuose, varžybose, kituose renginiuose mokiniams, atsakingai nešiojantiems uniformą, aktyviems tarybos nariams organizuojamitiksliniai edukaciniai renginiai.

4. Mokiniai paskatinami klasės valandėlės metu, renginių metu, mokslo metų eigoje, pasibaigus mokslo metams.

5. Mokinių skatinimas tvarkos 3.3.,3.4.,3.5.ir 3.6.atvejais įforminama direktoriaus įsakymu.

**III.MOKINIŲ DRAUSMINIMAS**

**6.Drausminės auklėjamosios priemonės gali būti taikomos už:**

6.1. mokymo(si) priemonių neturėjimą;

6.2. netinkamą elgesį ( nedalyvavimas arba trukdymas kitiems klasės mokiniams dalyvauti ugdomojoje veikloje, trukdymas mokytojui pamokoje atlikti numatytą veiklą, savavališkas išėjimas iš pamokos) pamokų metu;

6.3. naudojimąsi telefonu, mp3 grotuvu ar kitais ugdymo procese nereikalingomis priemonėmis(toliau - daiktai)pamokos metu;

6.4. vėlavimą į pamokas;

6.5. nepagarbų, įžūlų, žeminantį elgesį su mokytojais, mokiniais, kitais gimnazijos bendruomenės nariais, necenzūrinių žodžių vartojimą;

6.6. patyčių inicijavimą, organizavimą ar dalyvavimą jose;

6.7. alkoholio, energetinių gėrimų, tabako, elektroninių cigarečių ar narkotinių medžiagų turėjimą, vartojimą ir(ar) platinimą gimnazijos patalposeir jos teritorijoje:

6.8. lošimų kortomisorganizavimą ir dalyvavimą žaidime;

6.9. tyčinį gimnazijos turto sugadinimą;

6.10. svetimų daiktų ar pinigų pasisavinimą;

6.11. kitus gimnazijos Vidaus darbo tvarkos taisyklių, Priėmimo į gimnaziją sutarties pažeidimus.

**7. Mokinių drausminės auklėjimo poveikio priemonės už:**

**7.1. Mokymosi priemonių neturėjimas:**

7.1.1 pirmą kartą – žodinis dalyko mokytojo įspėjimas;

7.1.2. pasikartojantys atvejai– pastaba el.dienyne arbadalyko mokytojas telefonu apie taiinformuoja mokinio tėvus (globėjus, rūpintojus);

7.1.3. sistemingas mokymo(si) priemonių neturėjimas – pildomasElgesio pažeidimo(ų) aktas.

**7.2. Netinkamas elgesys ( nedalyvavimas arba trukdymas kitiems klasės mokiniams dalyvauti ugdomojoje veikloje,trukdymas mokytojui pamokoje atlikti numatytą veiklą, savavališką išėjimas iš pamokos ) pamokos metu:**

**7.2.1.nedalyvavimas arba trukdymas kitiems klasės mokiniams dalyvauti ugdomojoje veikloje:**

7.2.1.1. pirmą kartą pastebėjus –žodinis dalyko mokytojo įspėjimas;

7.2.1.2. kartojantis pamokoje(se) – pastaba el.dienyne arba dalyko mokytojas telefonu apie tai informuoja mokinio tėvus (globėjus, rūpintojus);

7.2.1.3. sisteminga tokia veikla - pildomas Elgesio pažeidimo(ų) aktas.

**7.2.2. trukdymas mokytojui pamokoje atlikti numatytą veiklą:**

7.2.2.1. pirmą kartą - žodinis dalyko mokytojo įspėjimas;

7.2.2.2. nereagavus į mokytojo įspėjimą – mokytojas telefonu 844743158 informuoja apie tai gimnazijos administraciją ir pasibaigus pamokai pildomas Elgesio pažeidimo(ų) aktas;

**7.2.3.savavališkas išėjimas iš pamokos** - mokytojas telefonu (8447) 43158 informuoja apie tai gimnazijos administraciją ir pasibaigus pamokai pildo Elgesio pažeidimo(ų) aktas.

**7.3. Naudojimasis telefonu, mp3 grotuvu, ar kitomis ugdymo procese nereikalingomis priemonėmis(toliau - daiktai) pamokos metu:**

7.3.1. pirmą kartą pastebėjus – žodinis mokytojo įspėjimas;

7.3.2.mokiniui nereagavus į įspėjimą - mokytojas turi teisę laikinai paimtidaiktus;

7.3.3. mokiniui atsisakius laikinai perduoti daiktą mokytojui - pasibaigus pamokai apie tai informuojama gimnazijos administracija. Laikinai iš mokinio paimti daiktai perduodami gimnazijos administracijai, apie tai informuojami tėvai ir grąžinami tik jiems (tėvams, globėjams, rūpintojams)atvykus į gimnaziją.

**7.4. Vėlavimasį pamokas:**

7.4.1mokiniui pavėlavus į pamoką daugiau kaip 5 min. - mokytojas dienyne žymi ,,p“;

7.4.2.sistemingas vėlavimas į pamokas–pastaba rašoma el.dienyne arba dalyko mokytojas telefonu arba kitu būdu apie tai informuoja mokinio tėvus(globėjus, rūpintojus) ir klasės auklėtoją.

**7.5. Nepagarbus, įžūlus, žeminantis elgesys su mokytojais, mokiniais, kitais gimnazijos bendruomenės nariais, necenzūrinių žodžių vartojimas:**

**7.5.1. nepagarbus arba įžūlus elgesys su kitu mokiniu, mokytoju, kitu gimnazijos bendruomenės nariu:**

7.5.1.1. žodinis mokytojo įspėjimas;

7.5.1.2.pasikartojus tokiam elgesiui – atveją pastebėjęs mokytojas pildo Elgesio pažeidimo(ų) aktą;

7.5.1.3. mokiniui nereaguojant į mokytojo įspėjimą - mokytojas žodžiu arba telefonu (8447) 43158 informuoja apie tai gimnazijos administraciją ir pasibaigus pamokai arba renginiui pildo Elgesio pažeidimo(ų)aktą.

**7.5.2.necenzūrinių žodžių vartojimas:**

7.5.2.1. mokytojas pildo Elgesio pažeidimo(ų) aktas;

7.5.2.2. pasikartojus šiems pažeidimams - taikomos Vaiko teisių apsaugos ir Švietimo įstatymuose numatytos auklėjamojo ir kito poveikio priemonės.

**7.6. Patyčių inicijavimas, organizavimas arba dalyvavimas jose:**

7.6.1. pastebėjus patyčių atveją – mokytojas arba kitas gimnazijos bendruomenės narys imasi visų teisėtų priemonių patyčioms nutraukti ir apie pastebėtą atveją nedelsiant informuoja gimnazijos administraciją;

7.6.2. mokinio dalyvavimas patyčiose – taikomos Vaiko teisių apsaugos įstatyme numatytos auklėjamojo poveikio priemonės.

**7.7. Energetinių gėrimų, tabako, elektroninių cigarečių ar alkoholio, narkotinių medžiagų turėjimas, platinimas ar vartojimas gimnazijoje ir jos prieigose:**

7.7.1.energetinių gėrimų,tabako, elektroninių cigarečių turėjimas, vartojimas ir(ar) platinimas gimnazijoje ir jos prieigose - taikomos Vaikų teisių įstatymo numatytos drausminimo priemonės, klasės auklėtojas informuoja tėvus (globėjus, rūpintojus);

7.7.2.pakartotinas energetinių gėrimų, tabako, elektroninių cigarečių turėjimas, vartojimas ir(ar) platinimas gimnazijoje ir jos prieigose – informuojami mokinio tėvai(globėjai, rūpintojai),klasės auklėtoja, taikomos Vaikų teisių apsaugos įstatyme numatytos drausminimo priemonės ir informuojama policija;

7.7.3alkoholio ar narkotinių medžiagų turėjimas ir(ar) platinimas gimnazijoje ir jos prieigose - taikomos Vaikų teisių įstatymo numatytos drausminimo priemonės, informuojami mokinio tėvai (globėjai, rūpintojai),o nepavykus informuoti mokinio tėvus(globėjus, rūpintojus) - informuojama policija;

7.7.4. pastebėjus ar įtarus ,kad mokinys gali būti apsvaigęs nuo alkoholio ar narkotinių medžiagų – informuojama gimnazijos administracija, klasės vadovė, socialinė pedagogė, mokinio tėvai (globėjai, rūpintojai) kviečiami atvykti į gimnaziją. Tėvams atsisakius atvykti - informuojama policija;

7.7.5. nustačius, kad mokinys yra apsvaigęs nuo alkoholio ar narkotinių medžiagų – taikomos Vaikų teisių apsaugos įstatyme numatytos auklėjimo priemonės.

**7.8. Lošimų kortomis organizavimas ir dalyvavimas žaidime:**

7.8.1. pirmą kartą pastebėjus lošiant kortomis –kortos laikinai paimamos, informuojama klasės auklėtoja, oauklėtoja informuoja tėvus (globėjus, rūpintojus);

7.8.2. pasikartojus lošimams kortomis gimnazijoje - pildomas Elgesio pažeidimo aktas, kortos laikinai paimamos.

**7.9. Tyčinis mokyklos turto sugadinimas:**

7.9.1. informuojama gimnazijos administracija ir mokinio tėvai (globėjai, rūpintojai), mokyklai padaryta žala atlyginama vadovaujantis gimnazijos žalos atlyginimo tvarka.

7.9.2. pasikartojantis arba tyčinis gimnazijos turto gadinimas -informuojami tėvai (globėjai, rūpintojai), mokyklai padaryta žala atlyginama vadovaujantisgimnazijos žalos atlyginimo tvarka arba LR Civiliniu kodeksu.

**7.10. Svetimų daiktų ar pinigų pasisavinimas:**

7.10.1. informuojama klasės auklėtoja, socialinė pedagogė ir tėvai (globėjai, rūpintojai);

7.10.2. pasikartojus svetimų daiktų ar pinigų pasisavinimo atvejams - informuojama klasės auklėtoja, socialinė pedagogė ir tėvai (globėjai, rūpintojai),reikalui esant Vaikų teisių apsaugos tarnyba, seniūnija ir policija.

**7.11. Kiti gimnazijos Vidaus darbo tvarkos taisyklių arPriėmimo į gimnaziją sutarties punktų pažeidimai:**

7.11.1. mokiniams, pažeidusiems gimnazijos Vidaus darbo tvarkos taisykles, kurios nenumatytos šiame apraše, arPriėmimo į gimnaziją sutarties punktus – taikomos šiame apraše ir Vaiko teisių apsaugos įstatyme numatytos drausminės auklėjamojo poveikio priemonės.

**IV.BAIGIAMOSIOS NUOSTATOS**

8. Mokinys už šios tvarkos6.2, 6.5, 6.6, 6.7 punktų pažeidimus gali būti svarstomas gimnazijos Vaiko gerovės komisijoje, dalyvaujant mokinio tėvams (globėjams,rūpintojams).

9. Šios tvarkos 3.6 punktas taikomas mokiniams, neturintiems šia tvarka paskirtų galiojančių nuobaudų: daugiau kaip du Elgesio pažeidimo(ų) aktai, Vaiko teisių apsaugos įstatyme numatytos drausminės auklėjamojo poveikio priemonės: pastaba, papeikimas, griežtas papeikimas, atitinkamas elgesio įvertinimas, įspėjimas ir kt..

10. Su gimnazijosMokinių skatinimo ir nuobaudų skyrimo tvarka mokiniuspasirašytinai supažindina klasės auklėtoja mokslo metų pradžioje, o atvykusius į gimnaziją mokslo metų eigoje - pradėjus mokytis (mokiniai įpareigojami pasirašyti).

11. Tvarka įsigalioja nuo 2016m.rugsėjo 1d.

12. Tvarkos priežiūrą vykdo gimnazijosVaiko gerovės komisija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_